XUQUUQDAADA OGOW

Takoorka Uurka iyo 

Ilme dhalidda

Xafiiska OFCCP Waxuu Adiga kaa 

Dhawraa Takoorka ama Kalasooca 

ka yimaadda Uurka

1. Waa maxay takoorka ama kalasooca uurku?

Takoorka ama kalasooca uurka ka yimaadda waxuu 

caadi ahaan dhacaa marka loo-shaqeeyuhu uu shaqaale 

ama shaqo codsade ula dhaqmo si aanan qofka u 

wanaagsanayn sababtoo ah uurka, dhalmada carruurta, 

ama xaaladaha caafimaadeed ee ku xiran uurka ama 

dhalmada carruurta. Takoorka noocan ahi waxuu weliba 

iman karaa marka loo-shaqeeyuhu uu leeyahay siyaasado 

ama habdhaqanno haweenka u diida shaqooyin gaar ah 

maadaama ay uuraysan karaan.

2. Waa maxay xuquuqda aan haysto?

Shuruucda uu xafiiska OFCCP hirgeliyo ayaa sharci 

darro ka dhigaya in shirkad ganacsi kula jirta Dawladda 

Federaali ah ay adiga takoor kuu geysato marka ay shaqo 

bixinayso, dad shaqada ka eryeyso, dhanka mushaarka, 

dheefaha ama faa’iidooyinka, shaqo qaybinta, dallacsiinta, 

shaqo ka eryidda, tababbarka shaqada, shaqo siinta, 

iyo hawlaha kalee shaqaalaha khuseeya sababtoo ah 

uurkaaga, ilme dhalistaada, xaaladaha caafimaadeed ee ku 

xiran ama kartida aad u leedahay ilme dhalidda.

Siyaabo gaar ah ayaa laguu dhawrayaa haddii aad uur 

yeelato, ilme dhasho, ama qabto xaalad caafimaadeed oo 

ku xiran uurka ama dhalmada carruurta. 

• Waxaa laguu oggol yahay in aad shaqayso ilaa waqtiga 

aad shaqadaada fulin karto.

• Waa in laguula dhaqmo isla sida loola dhaqmo 

shaqaalaha kalee qaba xaalad caafimaadeed oo 

middaada la siman haddii aad muddo awoodi weydo in 

aad shaqadaada qabato uurkaaga awgiis.

• Waxaad xaq u leedahay in loo-shaqeeyahaagu uu shaqada 

kuu sii hayo marka aad uurka awgiis u maqnaato; waa 

in shaqada laguu sii hayo isla waqtiga, laguuguna hayo 

isla shuruudaha, shaqooyinka loogu sii hayo shaqaalaha 

u baxa fasaxa jirrada ama caafimaadka kale.

• Waxaad xaq u leedahay in aad hesho isla dheefaha ay 

helaan shaqaalaha kalee shaqada ka maqnaada.

• Waxaad xaq u yeelan kartaa in aad sanadkii qaadato 

fasax ilaa 12 toddobaad ah oo aanan lacag lahayn sababaha 

caafimaadka la xiriira awgood (xataa uurka iyo dhalmada 

carruurta) iyo daryeelka carruurta awgiis marka la raaco 

Sharciga Fasaxa Qoyska iyo Caafimaadka (Family and 

Medical Leave Act) (FMLA). Labada waalid ayaa u qalmi 

kara fasaxa sharciga FMLA. Jebinta sharciga FMLA waa 

in laga war geliyo Qaybta Mushaarka iyo 

Saacadda (Wage & Hour Division) ee 

Wasaaradda Shaqada (Department of Labor) 

(http://www. dol.gov/whd).

3. Ma jiraan waxyaabo gaar ah oo 

loo-shaqeeyahaygu uusan samayn 

karin haddii aan uur yeesho, ilme dhalo, 

ama qabo xaalad caafimaadeed oo ku 

xiran uurka ama dhalmada carruurta?

Haa. Kuwan ayaa tusaale u ah waxa 

loo-shaqeeyahaagu uusan samayn karin: 

• Uurkaaga oo uu shaqo kuugu diido. 

• Uurkaaga oo uu sabab ka dhigto si uu u tijaabiyo 

in aad shaqayn karto. Waxaa taas ka mid ah 

shuruudo gaar ah oo uu kaa rabo in aad buuxiso, 

sida in aad warqad takhtarka ka keento si aad u 

muujiso in aad diyaar u tahay in aad shaqada ku 

noqoto haddii aanan shuruudahaas laga sugin 

shaqaalaha kalee fasaxa jirrada ku maqan.

• In uu kugu khasbo in aad fasaxa ku maqnaato ilaa 

ilmahaagu dhalanayo haddii aad u maqnaato xaalad 

uurka ku xiran oo aad ka dib roonaato.

• In uu shaqo kuu diido maadaama aad carruur yar 

yar haysato, haddii loo-shaqeeyahaagu uusan isla 

siyaasaddaas u dejinin shaqaalaha rag ah.

• In uu diido in uu bixiyo kharashka isbitaal gelidda 

iyo caafimaadka kale ee ku xiran uurkaaga isla sida 

uu kharashyadan uga bixin lahaa xaaladaha kalee 

caafimaadeed, haddii loo-shaqeeyahaagu bixiyo 

dheefaha caymiska caafimaadka ee shaqaalaha.

• In uu kuu diido, adigoo ah shaqaale uur leh ama 

waalid ilme hadda u dhashay oo fasax ku maqan, in aad 

sarraynta, fasaxa, korodhka mushaarka iyo dheefaha 

naafonimada waqtigeedu kooban yahay u urursato 

isla sida dadka kale ee sababo kale ugu jira fasaxa 

caafimaadka ama mid kale.

• In uu diido in uu adeegyo kaa siiyo baahidaada 

caafimaadeed ee uurka ku xiran marka adeegyo midkaas 

la siman laga bixiyo baahiyaha kalee caafimaadeed, 

tusaale ahaan isagoo kuu oggolaada in aad meel fariisato 

ama buskudka engegan cunto xilliga shaqadaada.

4. Cidma ayuu xafiiska OFCCP dhawraa?

Xafiiska OFCCP waxuu dhawraa xuquuqda shaqaalaha iyo 

shaqo codsadeyaasha shirkadaha ganacsi kula jira Dawladda 

Federaali ah. Waxaa taas ka mid ah shaqaalaha bangiyada, 

shirkadaha farsamada isgaarsiinta, warshadaha xirxiridda 

hilibka, dukaannada wax iibiya, warshadaha wax soo saara, 

shirkadaha xisaabinta, iyo shirkadaha dhismaha, marka qaar 

laga soo qaato.

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp
5. Maxaan sameeyaa haddii aan u arko in looshaqeeyahaygu uu aniga takoor iiga geystey 

uurka, dhalmada carruurta, xaaladaha 

caafimaadeed ee ku xiran, ama kartida ilme 

dhalidda?

Waxaad cabasho u diri kartaa xafiiska OFCCP. Uma 

baahnid in aad hubtid in loo-shaqeeyahaagu uu yahay 

qandaraasle federaali ah ama qandaraasle ka sii hooseeya 

si aad cabasho u dirto

6. Sideen cabasho ugu diraa xafiiska OFCCP?

Waxaad takoor cabasho ka diri kartaa adigoo:

• Internetka foom ku buuxinaya kuna diraya marka aad 

gasho Barta internetka xafiiska OFCCP;

• Shakhsi ahaan foom ku buuxinaya mid ka mid ah 

xafiisyada OFCCP; ama

• Foom aad buuxisay boostada, e-mail, ama fakis ugu 

diraya xafiiska goboleed ee OFCCP ee u xil saaran goobta 

uu ka dhacay takoorka aad ku eed sheeganayso.

Waxaa foomka laga heli karaa internetka halkan http://

www.dol.gov/ofccp/regs/compliance/pdf/pdfstart.htm

iyo isagoo warqad ku daabacan dhammaan xafiisyada 

OFCCP. Si aad u ogaato xafiiska kuugu dhow, booqo liiska 

xafiisyada OFCCP ee internetka kaga yaalla halkan http://

www.dol.gov/ofccp/contacts/ofnation2.htm. 

Waa in aad xasuusato in aad saxiixdo foomkaaga 

cabashada ee aad buuxisay. Haddii aad sidaas samayn 

weydo, xafiiska OFCCP waxuu weli kaa qaadi doonaa 

cabashada laakiin baaraha xafiiska OFCCP ayaa ku weydiin 

doona in aad foomka saxiixdo marka dambe ee uu ku 

waraysto. Cabashooyinka ku eed sheegaya takoorka ku 

salaysan jinsiyadda, midabka, diinta, jinsiga, jihada 

galmada, aqoonsiga jinsiga, ama asalka waddameed waa 

in lagu diro muddo 180 maalmood ah ka dib taariikhda 

uu dhaco takoorka lagu eed sheegto, haddii aanan sabab 

fiican lagu kordhinin waqtiga lagu diro. Isla waqtigaas 

180 maalmood ah ayaa ku dabbakhan cabashooyinka ku 

eed sheegaya takoorka ka yimaadda ka hadlidda, shaac ka 

qaadidda, ama weydiimo ka dirista mushaarka.

7. Miyuu loo-shaqeeyahaygu aniga shaqada 

iga eryi karaa, hoos iigu dejin karaa, ama 

iila dhaqmi karaa si aanan ii wanaagsanayn 

cabashada aan diray awgeed?

Maya. Waa sharci darro in loo-shaqeeyahaagu uu kaaga 

aargoosto dirista cabasho ama ka qaybqaadashada 

baaritaan la wado. Xeerasha xafiiska OFCCP ayaa kaa 

dhawraya kadeedista, cabsigelinta, hanjabaadda, 

khasabka, ama aargoosashada kaaga yimaadda marka 

aad xuquuqdaada adeegsato. 

8. Miyaan cabasho u diri karaa xafiiska OFCCP 

iyo weliba Guddiga gaar ah ee U sinnaanta 

Fursadaha Shaqada / Equal Employment 

Opportunity Commission (EEOC)?

Haa, haddii aad u dirto xafiiska OFCCP iyo guddiga EEOC 

labadoodaba, waxaa cabashadaada baari doonta hay’adda 

habboon. Mararka qaar, waxaa laga yaabaa in xafiiska 

OFCCP iyo guddiga EEOC ay ku go’aan gaaraan in ay ka wada 

shaqeeyaan baaritaanka cabashadaada.

Xafiiska OFCCP waxuu caadi ahaan guddiga EEOC u 

gudbiyaa cabashooyinka gaar ah ee ku eed sheegaya takoor 

ama kalasooc uurka ka yimaadda. Hase yeeshee, xafiiska 

OFCCP waxuu caadi ahaan hayaa cabashooyinka laga 

diro qandaraasleyaasha federaali ah marka ay u muuqato 

in ay jirto caadada takoor loo geysto koox shaqaale ama 

codsadeyaal ah. Xafiiska OFCCP waxuu weliba caadi ahaan 

hayaa cabashooyinka laga diro qandaraasleyaasha federaali 

ah ee ku eed sheegaya takoorka ku salaysan jihada galmada 

ama aqoonsiga jinsiga ee qofka, naafonimada, ama xaaladda 

halyeyga dhawran. Caadi ahaan, xafiiska OFCCP waxuu 

hayaa cabashooyinka laga diro qandaraasleyaasha federaali 

ah ee ku eed sheegaya takoorka ka yimaadda marka 

qofku su’aalo ka jeediyo, ka hadlo, ama shaaca ka qaado 

mushaarka.

9. Maxaa dhacaya haddii la soo helo in aan dhibbane 

u noqday takoorka shaqada ka yimaadda?

Waxaa laga yaabaa in aad xaq u yeelato tallaabo wax lagu 

saxo oo adiga ku gelinaysa xaaladdii aad ku sugnaan 

lahayd haddii takoorku uusan weligiis dhicin. Waxaa 

laga yaabaa in aad xaq u yeelato in shaqo lagu siiyo, lagu 

dallacsiiyo, dib laguugu celiyo shaqada, ama shaqo kale 

laguu diro. Waxaa weliba laga yaabaa in aad xaq u yeelato 

in lagu siiyo mushaar dib laguugu soo celiyo, mushaar 

hore laguu sii siiyo, in mushaarka laguu kordhiyo ama 

tallaabooyinkan wax lagu saxo oo isku jira. Maxaa dheer, 

haddii xafiiska OFCCP uu soo helo in qandaraaslaha 

federaali ah ama qandaraaslaha ka sii hooseeya uu takoor 

ama kalasooc geystey, waxuu xafiiska OFCCP ku dhaqaaqi 

karaa in shirkadda laga reebo ama laga saaro tixgelinta 

qandaraasyada federaali ah ee mustaqbalka ama in la tirtiro 

qandaraasyada shirkaddu hadda haysato ama isbeddellada 

qandaraaska lagu samaynayo.

Wixii macluumaad dheeraad ah:

the u.s. department of labor

Office of Federal Contract Compliance Programs

200 Constitution Avenue, NW

Washington, D.C. 20210

1-800-397-6251

TTY: 1-877-889-5627

www.dol.gov/ofccp

Fadlan ogsoonow in xaashidan xaqiiqada lagu bixinayo macluumaad guud. 

Looguma tala galin in ay beddesho sharciga iyo shuruucda dhab ahaan 

khuseeya barnaamijka halkan ku sharraxan.

Dib loo habeeyay Sebtember 2016

200 CONSTITUTION AVENUE NW | WASHINGTON, DC 20210 | tel: 1-800-397-6251 | TTY: 1-877-889-5627 | www.dol.gov/ofccp